Dziesmu svētku estrāde uzcelta 1955. gadā. 1954. gadā Republikāniskajā projektu institūtā tika izstrādāts estrādes projekts, kura nosaukums bija "Tribīne ar estrādi masu sarīkojumiem kultūras un atpūtas parkā "Mežaparks", projekta autors bija arhitekta Vladimirs Šņitņikovs. Estrādē bija paredzēta vieta 7 000 dziedātājiem, 100 dejotāju pāriem, 35 000 skatītājiem. Estrāde saglabāja savam laikam tipisko parādes arhitektūras seju, kuru vainagoja tēlnieka Ļeva Bukovska skulptūras, kas tur atradās līdz pat 1990. gadam.
Pirmos lielāko remontdarbus estrāde piedzīvoja 20.gs. 70. gados, 1972. gadā "Latkomunālprojektā" pēc arhitektes Ināras Caunītes projekta. 1990. gadā notika estrādes rekonstrukcija. Projektu sagatavoja 1989.gadā "Pilsētprojektā", autori – arhitekti Andrejs Ģelzis un Juris Paegle, akustiķis – Andris Zabrauskis. Rekonstrukcija ietvēra sānu arku un deju grīdas – skatuves – nojaukšanu, koru tribīnēs nodrošinot vietu 15 000 dziedātāju.
2005. gadā Rīgas pašvaldība noorganizēja starptautisku arhitektūras plenēru, kura mērķis bija iegūt Mežaparka teritorijas attīstības vīziju un arī noteikt Mežaparka Lielās estrādes izdevīgāko atrašanās vietu. Par piemērotāko risinājumu tika noteikta pašreizējā atrašanās vieta.
2006. gadā tika izsludināts konkurss, kas paredzēja nojaukt 1990. gadā uzceltās sānu tribīnes, bet konkursā tika iesniegts tikai viens darbs un tika izsludināts jauns konkurss, kur tika iesniegti divi darbi, bet žūrija nevienu no priekšlikumiem neuzskatīja par iespējamu attīstīt. 2007. gadā tika izsludināts jauns starptautisks konkurss, kur no 17 iesniegtajiem darbiem uzvarēja arhitekta Jura Pogas projekts.
Plānots, ka estrādes rekonstrukcija notiks divās kārtās. 2018. gadā tika īstenota projekta pirmā kārta, kas sevī ietvēra skatītāju zonas pārbūvi, paplašinot to līdz vismaz 30000 sēdvietām, ko iespējams transformēt par aptuveni 60000 stāvvietām, kā arī tiks izbūvēts apakšzemes apjoms ar labierīcībām, ēdināšanas un tirdzniecības vietām.
Rekonstrukcijas otro kārtu plānots realizēt līdz 2023. gadam un arī to sadalīs divos posmos — pirmo posmu plānots pabeigt līdz XII Latvijas skolu jaunatnes dziesmu un deju svētkiem, kas norisināsies 2020. gada 18. jūnijā, bet otro līdz 2023. gadam, kad Dziesmu un deju svētki atzīmēs 150. gadadienu. Otrā kārtā tiks rekonstruēta estrāde ar pārsegumu kupola formā, kas ļaus tribīnēs atrasties 11000 pasākumu dalībniekiem un vēl apmēram 3000 izvietoties uz skatuves. Estrādē būšot pasaulē lielākā kora tribīne, kurā vienlaikus varēs atrasties 13 000 koristi. 2019. gada 16. janvārī Lielās estrādes pamatos svinīgi tika iemūrēta kapsula ar vēstījumu nākamajām paaudzēm.
Slēpnis atrodas diezgan publiskā vietā, ieteicams pašiem izvēleties laiku kad mazāk cilvēku apkart varētu būt
!!!Ņemiet līdzi savu rakstāmo, kā arī lūgums nepublicēt paša slēpņa vai viesugrāmatas fotografijas !!!
Congrats
FTF - Andris
STF - muchtárik (TFTC and greetings from the Czech republic!)
TFT - BLICIS